### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 11. oktober 2023 har vedtaget Magistratens indstilling i overensstemmelse med erklæring fra Børn og Unge-udvalget af 4. oktober 2023.

###

På baggrund af en bred og inddragende proces med afsæt i børn, unge og forældres perspektiver fremsendes forslag til en fornyet børne- og ungepolitik til godkendelse.

### Resume

Den fornyede børne- og ungepolitik udgør den værdimæssige ramme for arbejdet med børn og unge i [adresse]. Politikken er fornyet med afsæt i børn, unge og forældres perspektiver på et godt børneliv. Den afløser børne- og ungepolitikken fra 2015.

Den fornyede børne- og ungepolitik bygger på værdier fra politikken fra 2015. Der er dog en række temaer, der har fået mere opmærksomhed: Der er et særligt fokus på balance i tilværelsen for børn og unge. Vi skal have ambitioner på børn og unges vegne, uden at det bliver til et pres. Samtidig er der et tydeligere fokus på voksnes ansvar og rolle i at udvikle gode læringsmiljøer, bæredygtige fællesskaber mv.

Hvert tema afsluttes med konkrete handlingsanvisninger, som skal hjælpe voksne, der arbejder med børn og unge, til at omsætte politikken. Politikken er dermed også en opfordring til et yderligere samarbejde med civilsamfund og øvrige aktører.

På baggrund af høringen er politikken præciseret på enkelte områder.

### Beslutningspunkter

Det indstilles:

At 1) [adresse] vedtager Aarhus Kommunes fornyede børne- og ungepolitik.

At 2) At politikken er det værdimæssige afsæt for arbejdet med børn og unge i [adresse], både i det daglige møde med børnene og de unge, og for de valg vi træffer ledelsesmæssigt og politisk, der får betydning for børn og unges hverdag.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-09-2023

Ron Overgaard:

Fremsendes til [adresse] med bemærkning, at Magistraten i mødet den 18. september 2023 anbefaler, at byrådet tiltræder Magistratsafdelingen for Børn og Unges indstilling af 6. september 2023.

Udvalg: [adresse]

Dato: 27-09-2023

Ron Overgaard:

Fremsendes til Børn og Unge-udvalget til behandling i henhold til beslutning i byrådets møde den 27. september 2023.

Udvalg: Børn- og Unge-udvalget

Dato: Frank Danielsen

Ron Overgaard: 2

Udvalget kunne enstemmigt tiltræde indstillingen i overensstemmelse med Magistratens anbe-faling.

Merethe Madsen tiltrådte med bemærkningen om, at hun opfordrer til, at forvaltningen rækker ud til de aktører, som i deres høringssvar har tilkendegivet, at de gerne vil involveres i det videre arbejde med politikken.